Adam Hložek

Adam Hložek (sündinud 25. juulil 2002 Ivančices) on Tšehhi jalgpallur, kes mängib ründajana Saksamaa kõrgliigaklubis Leverkuseni Bayer ja Tšehhi jalgpallikoondises.

Ta alustas klubikarjääri Tšehhi klubis Praha Sparta. Tšehhi kõrgliigas debüteeris ta 2018. aasta novembris ning sai 16 aasta, kolme kuu ja 16 päeva vanuselt Sparta kõige nooremaks mängijaks Tšehhi kõrgliigas. Esimese värava lõi ta Tšehhi kõrgliigas 9. märtsil 2019 mängus Plzeňi Viktoria vastu.https://int.soccerway.com/players/adam-hloek/509257/ (vaadatud 3.6.2022) Hooajal 2020/21 lõi ta Tšehhi kõrgliigas 19 mänguga 15 väravat ning oli vaatamata sellele, et jäi vigastuse tõttu neljaks kuuks eemale, Jan Kuchta kõrval liiga suurim väravakütt.

2022. aasta juunis sõlmis ta viieaastase lepingu Leverkuseni Bayeriga."BAYER 04 SIGN CZECH STRIKER ADAM HLOZEK". bayer04.de. 2.6.2022. Vaadatud 3.6.2022

Tšehhi jalgpallikoondises tegi Hložek debüüdi 4. septembril 2020 UEFA Rahvuste Liiga mängus Slovakkia vastu. Koondisekarjääri esimese värava lõi ta 11. oktoobril 2021 MM-i valikmängus Valgevene vastu. Ta kuulus Tšehhi koondisse 2021. aasta Euroopa meistrivõistlustel.

2019. aastal valiti Hložek Tšehhi jalgpalli aasta talendiks.

 Viited 

Kategooria:Tšehhi jalgpallurid
Kategooria:Leverkuseni Bayeri mängijad
Kategooria:Sündinud 2002